Iqtisodiyotning muhim tarmoqlarini isloh qilishning uzoq muddatli dasturlarini ishlab chiqish va amalga oshirish yuzasidan nufuzli xalqaro ekspertlarni jalb etish chora-tadbirlari toʻgʻrisida
(resolution, 2018-07-12)

Iqtisodiyot tarmoqlarini, birinchi navbatda, xorijiy investitsiyalarni keng jalb qilish, shuningdek, tabiiy, moddiy, moliyaviy va boshqa resurslardan samarali foydalanishni taʼminlash bilan birga, ularning raqobatbardoshligini oshirishga qaratilgan uzoq muddatli rivojlanish konsepsiyalarini sifatli ishlab chiqish, istiqbolsiz loyihalarni tashabbus qilmaslik va amalga oshirmaslik maqsadida Vazirlar Mahkamasi qarori qiladi: 1. Oʻzbekiston Respublikasi Investitsiyalar boʻyicha Davlat qoʻmitasi iqtisodiyotining asosiy tarmoqlarini isloh qilish boʻyicha uzoq muddatli dasturlarni ishlab chiqish va amalga oshirishga koʻmaklashish uchun nufuzli xalqaro ekspertlarni jalb qilish boʻyicha quyidagi kelishuvlarga erishilganligi maʼlumot uchun qabul qilinsin: “Oʻzbekenergo” AJ va Yevropa tiklanish va taraqqiyot banki oʻrtasida elektroenergetikani isloh qilish va qayta tiklanuvchi energetikani rivojlantirish boʻyicha strategik hamkorlik; Jahon banki guruhi va Osiyo taraqqiyot banki tomonidan rivojlantirish va investitsiyalarni jalb qilish sohasida maslahat xizmatlarini koʻrsatish boʻyicha; Jahon banki guruhi tomonidan aviatsiya transportini kompleks isloh qilish va sohaga investitsiyalarni jalb etish boʻyicha maslahat xizmatlarini koʻrsatish boʻyicha; Xalqaro moliya korporatsiyasi tomonidan tabiiy gazni chuqur qayta ishlash sohasida toʻgʻridan toʻgʻri xorijiy investitsiyalarni jalb qilish va resurslardan foydalanish samaradorligi imkoniyatlarini baholash; “McKinsey & Company” (AQSH) tomonidan kimyo sanoatini rivojlantirish va unga xorijiy investitsiyalarni jalb qilish toʻgʻrisida; “Boston Consulting Group” (AQSH) bilan respublika neft-gaz sanoatini rivojlantirishning kompleks strategiyasini hamkorlikda ishlab chiqish, istiqbolli investitsiya loyihalarini aniqlash va rivojlantirish, uglevodorod xomashyosini qidirish, rivojlantirish, qazib olish va qayta ishlash sohalarida samarali loyihalarga xorijiy investorlarni jalb qilishni qoʻllab-quvvatlash. 2. Davlat investitsiyalar qoʻmitasi, Oʻzbekiston Respublikasi Davlat geologiya va mineral resurslari davlat qoʻmitasi, “Oʻzbekneftgaz” AJ, “Oʻzbekenergo” AJ, “Oʻzkimyosanoat” AJ, “Oʻzbekiston havo yoʻllari” MAK va boshqa manfaatdor vazirlik va idoralar bilan birgalikda: 2018-yil 1-avgustga qadar ushbu qarorning 1-bandida koʻrsatilgan xalqaro moliya institutlari va konsultatsion kompaniyalari bilan konsultatsiya xizmatlarini koʻrsatish boʻyicha kelishuv (kontrakt)larni imzolash; 2018-yil 10-avgustga qadar ushbu qarorning 1-bandida koʻrsatilgan xalqaro moliya institutlari va konsultatsion kompaniyalari bilan hamkorlik qilish dasturlarini, hamda institutlar va kompaniyalarning muddatlari, bosqichlari va kutilayotgan aniq natijalari koʻrsatilgan takliflarini amalga oshirishning samarali mexanizmlarini ishlab chiqish; Respublika iqtisodiyotining eng muhim tarmoqlarini isloh qilish boʻyicha uzoq muddatli dasturlarni ishlab chiqish va amalga oshirish uchun xalqaro moliya institutlari, birinchi navbatda Osiyo taraqqiyot banki, Jahon banki, Yevropa tiklanish va taraqqiyot banki guruhlari va boshqa tashkilotlarning texnik hamkorligi doimiy asosda jalb qilinishi taʼminlansin. 3. Belgilansinki: Oʻzbekiston Respublikasi Investitsiyalar boʻyicha Davlat qoʻmitasi majburiy tartibda mazkur qarorning 2-bandiga muvofiq tuziladigan kelishuvlarning (shartnomalarning) tomonlardan biri boʻlib ishtirok etadi; Iqtisodiyotning strategik tarmoqlari korxonalari rahbarlari nufuzli xalqaro ekspertlarning faoliyati samaradorligini taʼminlash uchun loyiha takliflarini sifatli ishlab chiqish, samarali hamkorlik qilish, maʼlumotlarni, shu jumladan, maxfiy maʼlumotlarni oʻz vaqtida taqdim qilib borish uchun shaxsan javobgardirlar. 4. Tashqi iqtisodiy faoliyat milliy banki huzuridagi Jahon bozorlari, investitsiyalar va texnologiyalarni tahlil qilish boʻyicha markazni uning asosiy vazifalari quyidagilar etib belgilangan. Oʻzbekiston Respublikasi Tashqi iqtisodiy faoliyat milliy bankining unitar korxonasi shaklidagi investitsiyalarning ekspert markazi (bundan buyon markaz) etib qayta tashkil etilsin; Iqtisodiyotning asosiy tarmoqlarini isloh qilish, ushbu sohada investitsiyalar va loyihalarni ishlab chiqish va amalga oshirishda aksionerlik jamiyatlari va xoʻjalik birlashmalari, davlat organlari, xalqaro moliya institutlari va konsalting kompaniyalari oʻrtasida oʻzaro samarali hamkorlikni taʼminlash; Oʻzbekiston Respublikasi Investitsiyalar boʻyicha Davlat qoʻmitasi jahon bozoridagi mavjud salohiyati va raqobatbardosh ustunliklaridan kelib chiqib, yuqori rentabellikni, ishlab chiqarish va eksport hajmining oʻsishini taʼminlovchi investitsiyalarning istiqbolli yoʻnalishlari va yangi loyihalarini amalga oshirish, iqtisodiyotning asosiy tarmoqlariga xorijiy investitsiyalarni jalb etishning shaffof va raqobatbardosh shartlari, shuningdek, davlat manfaatlari himoyasini taʼminlash mexanizmlari boʻyicha takliflar kiritish. yuqori rentabellikga ega istiqbolli investitsiyalarni aniqlash va taklif qilish; shuningdek, markazga yuklatilgan vazifalarni bajarish uchun qulay shart-sharoitlar yaratish, yuqori malakali va nufuzli xalqaro va mahalliy ekspertlarni jalb qilish. 5. Markazga Oʻzbekiston Respublikasi Investitsiyalar boʻyicha Davlat qoʻmitasi bilan kelishgan holda toʻgʻridan toʻgʻri shartnomalar tuzish orqali ekspert-analitik ishlarni oʻtkazish uchun nufuzli xalqaro ekspertlarni, konsalting, injiniring va boshqa kompaniya va tashkilotlari, shuningdek, mahalliy mutaxassislarni jalb qilish vakolati berilsin. 6. Belgilansinki, markazning faoliyatini moliyalashtirish Oʻzbekiston Respublikasi Tashqi iqtisodiy faoliyat Milliy banki tomonidan ajratiladigan mablagʻlar, xalqaro moliya institutlari va donor mamlakatlar, shuningdek, qonunda taqiqlanmagan boshqa manbalar hisobidan amalga oshiriladi. 7. Oʻzbekiston Respublikasi Vazirlar Mahkamasining investitsiyalar, innovatsion rivojlantirish, erkin iqtisodiy va kichik sanoat zonalari faoliyatini muvofiqlashtirish masalalari boʻyicha Kompleks rahbari S. R. Xolmurodovga, Tashqi iqtisodiy faoliyat milliy bankiga Oʻzbekiston Respublikasi Investitsiyalar boʻyicha Davlat qoʻmitasi bilan hamkorlikda: a) bir oy muddatda: Markazning tarkibiy tuzilmasi va ustavini (nizomini) ishlab chiqish va tasdiqlash, bunda markazning loyihalarni muvofiqlashtiruvchilari soni Oʻzbekiston Respublikasi Investitsiyalar boʻyicha Davlat qoʻmitasi tomonidan eksport-analitik ishlar hajmi va jalb qilinadigan nufuzli xalqaro ekspertlar sonidan kelib chiqqan holda belgilanishi koʻzda tutilsin; Markazning davlat roʻyxatidan oʻtkazilishini taʼminlansin; Markazni joylashtirish uchun joy ajratilishi, uni zarur aloqa vositalari, kompyuterlar, orgtexnika, mebel va inventar bilan jihozlash, shu jumladan, Markaz xodimlari va nufuzli xalqaro ekspertlarning ishlashi uchun zarur shart-sharoitlar yaratilishini koʻzda tutish; Markaz xodimlarining shtat jadvali va ish haqi miqdorini tasdiqlash. b) ikki oy muddatda Xalqaro tajribani hisobga olgan holda markazning asosiy ish faoliyati yoʻnalishlaridan kelib chiqqan holda 2018-2019-yillardagi ekspert-analitik ishlari dasturini ishlab chiqish va tasdiqlash; Markazni yuqori malakali loyihalarni muvofiqlashtiruvchi mutaxassislar, tarjimonlar, texnik va yordamchi xodimlar bilan taʼminlash; v) Markaz tomonidan tayyorlangan analitik va maslahat berish faoliyati natijalari, metodik, tadqiqot va boshqa materiallarni doimiy ravishda bosma va elektron vositalarida eʼlon qilib borish amaliyotini joriy qilish. 8. Oʻzbekiston Respublikasi Investitsiyalar boʻyicha Davlat qoʻmitasi xalqaro institutlar va donorlar texnik yordamidan foydalanish boʻyicha takliflar tayyorlasin. Oʻzbekiston Respublikasi Investitsiyalar boʻyicha Davlat qoʻmitasi markazning samarali faoliyatini tashkil qilish uchun Jahon banki, Osiyo taraqqiyot banki, Yevropa tiklanish va taraqqiyot banki, Islom taraqqiyot banki va boshqa xalqaro va xorijiy tashkilotlar hamda donor mamlakatlarning texnik hamkorligini jalb qilish masalasini koʻrib chiqsin. 9. 2021-yil 1-iyulga qadar: Oʻzbekiston Respublikasining norezidentlarini mazkur qarorga muvofiq Oʻzbekiston Respublikasi Investitsiyalar boʻyicha Davlat qoʻmitasi va Markaz oʻrtasida tuziladigan kelishuv (kontrakt)lar doirasida olingan daromadlar boʻyicha foyda soligʻi toʻlovidan; xorijiy mutaxassislarni, shu jumladan, xalqaro ekspertlarni mazkur qarorga muvofiq Oʻzbekiston Respublikasi Investitsiyalar boʻyicha Davlat qoʻmitasi va Markaz oʻrtasida tuziladigan kelishuv (kontrakt)lar doirasida olingan daromadlar boʻyicha jismoniy shaxslarning daromad soligʻi toʻlovidan; mazkur qarorga muvofiq, Investitsiyalar boʻyicha Oʻzbekiston Respublikasi Davlat qoʻmitasi va Markaz oʻrtasida tuziladigan kelishuv (kontrakt)lar doirasida olib kiriladigan uskuna, kompyuter texnikasi (jihozlari), telekommunikatsiya tizimi va boshqa vositalarni oʻrnatilgan tartibda shakllantiriladigan roʻyxat boʻyicha bojxona toʻlovlaridan yoki bojxona toʻlovlaridan tashqari ozod qilish. 10. Tashqi ishlar vazirligi oʻrnatilgan tartibda Oʻzbekiston Respublikasi Investitsiyalar boʻyicha Davlat qoʻmitasi, Oʻzbekiston Respublikasi Tashqi iqtisodiy faoliyat Milliy banki va Markazning buyurtmalari boʻyicha mazkur qarorni amalga oshirish doirasida jalb qilinadigan xorijiy mutaxassislar, shu jumladan, xalqaro ekspertlarga konsullik va boshqa yigʻimlarni undirilmasdan kirish vizalari rasmiylashtirilishini taʼminlasin. 11. Tashqi ishlar vazirligi oʻrnatilgan tartibda Oʻzbekiston Respublikasi Investitsiyalar boʻyicha Davlat qoʻmitasi, Oʻzbekiston Respublikasi Tashqi iqtisodiy faoliyat Milliy banki va Markazning buyurtmalari boʻyicha mazkur qarorni amalga oshirish doirasida jalb qilinadigan xorijiy mutaxassislar, shu jumladan, xalqaro ekspertlarga, ularning vaqtinchalik yashash joyi boʻyicha davlat boji undirilmasdan koʻp martalik vizalar berilishi (uzaytirilishi)ni, shuningdek, vaqtinchalik roʻyxatga qoʻyilishi va uni uzaytirilishini taʼminlasin. 12. Mehnat munosabatlari va bandlik vazirligi oʻrnatilgan tartibda Oʻzbekiston Respublikasi Investitsiyalar boʻyicha Davlat qoʻmitasi, Oʻzbekiston Respublikasi Tashqi iqtisodiy faoliyat Milliy banki va Markazning buyurtmalari boʻyicha xorijiy mutaxassislar, shu jumladan, xalqaro ekspertlarni (Oʻzbekiston Respublikasi fuqarosi boʻlmagan) respublikaga jalb qilishga ruxsatnoma berilishi (uzaytirilishi), shuningdek, ushbu chet el fuqarolariga Oʻzbekiston Respublikasi hududida mehnat faoliyatini amalga oshirish huquqi mavjudligini tasdiqlovchi hujjat berilishi (uzaytirilishi)ni taʼminlasin. 13. Oʻzbekiston Respublikasi Investitsiyalar boʻyicha Davlat qoʻmitasi: bir oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin; har chorakda mazkur qarorning amalga oshirib borilishi yuzasidan Oʻzbekiston Respublikasi Vazirlar Mahkamasiga axborot kiritib borilishini taʼminlasin. 14. Mazkur qarorning ijrosi ustidan nazorat Oʻzbekiston Respublikasi Bosh vaziri oʻrinbosari — Oʻzbekiston Respublikasi Investitsiyalar boʻyicha Davlat qoʻmitasi raisi S. R. Xolmurodov, Oʻzbekiston Respublikasi Bosh vaziri oʻrinbosari — “Oʻzbekneftgaz” AJ boshqaruvi raisi A. S. Sultonov va Oʻzbekiston Respublikasi Tashqi iqtisodiy faoliyat Milliy banki boshqaruvi raisi A. K. Mirsoatov zimmasiga yuklansin.